Nouă polițiști de la Secția 16, condamnați după ce au torturat doi tineri. Fost lider de sindicat, pedeapsă de nouă ani de închisoare
Nouă agenți de la Secția 16 Poliție din București au fost condamnați vineri, 20 decembrie, la pedepse cu închisoarea, după ce au sechestrat și torturat doi tineri în timpul pandemiei de COVID-19, pe motiv că nu purtau măști de protecție. Printre agresori se află și fostul lider sindical al polițiștilor, Viorel Constantin Șeicaru, care a primit cea mai severă sentință, de 9 ani și 4 luni. Decizia instanței nu este definitivă și poate fi atacată cu apel.